《幽渚云》
唐代·丘为

漠漠云在渚，无心去何从。青连晚湖色，澹起秋烟容。

渡水上下白，归山深浅重。来为巫峡女，去逐葛川龙。

勿为长幽滞，当飞第一峰。

作者简介：丘为，苏州嘉兴人。事继母孝，常有灵芝生堂下。累官太子右庶子。致仕，给俸禄之半以终身。年八十馀，母尚无恙。及居忧，观察使韩滉以致仕官给禄，所以惠养老臣，不可在丧而异，惟罢春秋羊酒。卒年九十六。与刘长卿善，其赴上都也，长卿有诗送之，亦与王维为友。诗十三首。